101 साल पुराने नवांशहर-राहों रेल ट्रेक को अपग्रेड करने की तैयारी
ट्रेक बनने के बाद 75 किमी. प्रतिघंटा रफ्तार से भाग सकेगी ट्रेन
रेलवेविभागराहों रेल ट्रेक को अपग्रेड करने की तैयारी कर रहा है। 101 साल पहले नवांशहर से राहों के बीच पहली ट्रेन चली थी। लोगों के इस सपने को साकार किया था राहों के सबसे रइस व्यक्ति चौधरी अब्दुर रहमान ने।
उनका सपना था कि राहों आैर नवांशहर के बीच ट्रेन चले। रेल लाइन बिछाने के लिए जब अग्रेजों को जमीन अधिग्रहण की समस्या आई तो चौधरी साहब ने अपनी जमीन दान देकर रेल ट्रेक निकलवाया। तब से लेकर आज तक दोनों शहरों के बीच लगातार ट्रेन चल रही है। इसकी राह इतनी आसान नहीं रही। भारत के आजाद होने के बाद कई बार सवारियां कम मिलने की बजह से इस ट्रेक को बंद करने की भी योजना बनी पर लोगों ने ऐसा नहीं होने दिया।
राहों की तरह नवांशहर रेलवे स्टेशन भी 101 साल पुराना है। अंग्रेजों ने जब नवांशहर तक रेल लिंक बनाने का काम शुरू किया, तो उस समय राहों के रईस एवं एमएलसी चौधरी अब्दुर रहमान ने रेलवे लाइन स्टेशन के लिए अपनी जमीन देने के बात कही। उन दिनों में राहों नवांशहर से काफी बड़ा शहर हुआ करता था, इसी कारण अंग्रेजों ने भी अब्दुर रहमान की बात मान ली। जांलधर से नवांशहर होते हुए राहों के लिए ट्रेन चल पड़ी, लेकिन आतंकवाद के दौर तथा उसके बाद यात्रियों की कमी के चलते कई बार इस स्टेशन को रेलवे की ओर से बंद करने की भी कोशिश की गई, लेकिन राहों के लोगों के दबाव में ये नहीं हो पाया।
नवांशहर से राहों के बीच 30 किलोमीटर की स्पीड से चलने वाली ट्रेन 75 किलोमीटर की स्पीड तक भाग सकेगी। नवांशहर से राहों के बीच के लगभग 7 किलोमीटर के ट्रैक पर नई पटरियां बिछाने का काम जल्द पूरा होने वाला है। राहों नवांशहर के बीच बिछने वाली इस नई लाइन के हिस्से रविवार को नवांशहर स्टेशन पर पहुंचे, जहां से इन्हें अब राहों लाइन पर डालने का काम शुरू किया जाएगा। अब रेलवे की ओर से राहों तक की लाइन पर स्पीड बढऩे के लिए रुका हुआ काम पूरा करने की ओर तेजी लाई गई है। राहों से नवांशहर के बीच के लगभग 8 किलोमीटर लंबे ट्रैक पर कुछ ही हिस्सा अब नए ट्रैक से वंचित रह गया है, जिसके पूरा होने के बाद राहों से नवांशहर का सफर पहले से जल्द पूरा होगा। नवांशहर के स्टेशन सुपरिटेंडेंट आरएम कटारिया ने बताया कि नया ट्रैक चालू होने पर राहों-नवांशहर के बीच भी ट्रेन की स्पीड 75 तक हो जाएगी।
hin_Deva hin_Deva hin_Deva hin_Deva hin_Deva hin_Deva